**ΕΝΟΤΗΤΑ Β, ΚΕΦΑΛΑΙΟ 3: Η ΘΡΗΣΚΕΥΤΙΚΗ ΚΑΙ Η ΠΟΛΙΤΙΚΗ ΟΡΓΑΝΩΣΗ ΤΩΝ ΕΛΛΗΝΩΝ**

1. **Ποιοί αποτελούσαν την ηγεσία των υπόδουλων Ελλήνων στη διάρκεια της Τουρκοκρατίας;**

Την αποτελούσαν ο Πατριάρχης, οι Φαναριώτες, οι προεστοί και οι δημογέροντες.

1. **Ποιά ήταν η θέση και ο ρόλος του οικουμενικού Πατριαρχείου;**

Ο Πατριάρχης, εκτός από θρησκευτικός ηγέτης, ήταν και εκπρόσωπος του ρουμελιτ, των υπόδουλων δηλαδή ορθοδόξων χριστιανών, και λογοδοτούσε στο Σουλτάνο για τις πράξεις τους. Έτσι, η εκκλησία αποφάσιζε και για άλλες υποθέσεις όπως π.χ. για τις κληρονομιές. Επίσης, ο Πατριάρχης είχε τη δυνατότητα να ιδρύει σχολεία και να επιβάλλει ειδική φορολογία στους πιστούς.

1. **Πώς αντιμετωπίζει ο ορθόδοξος κλήρος στην τουρκική κατάκτηση;**

Κάποιοι κληρικοί αντιμετώπιζαν την τουρκική κατάκτηση ως θεραπεία σταλμένη από το θεό για τα σφάλματα των βυζαντινών αυτοκρατόρων και του λαού. Ωστόσο, υπήρχαν και ιεράρχες που είχαν επηρεαστεί από τις Ευρωπαϊκές ιδέες και αμφισβητούσαν την υποταγή στους Τούρκου. ‘Αλλα μέλη της ορθόδοξης εκκλησίας, πάλι. καλλιέργησαν περαιτέρω σχέσεις με τη Ρωσία. Έτσι, οι Ρώσοι ταυτίστηκαν στη σκέψη των υπόδουλων χριστιανών με «το ξανθό γένος» που θα ελευθέρωνε την Κωνσταντινούπολη από τους άπιστους.

1. **Ποιός ήταν ο ρόλος των Φαναριωτών στην πολιτική ηγεσία;**

Οι Φαναριώτες, που αποτελούσαν μία άλλη ηγετική ομάδα, είχαν αξιόλογη μόρφωση, γνώριζαν ξένες γλώσσες και αναλάμβαναν υψηλά αξιώματα στην οθωμανική διοίκηση. Βέβαια, όπως και οι ιεράρχες, ήταν απόλυτα εξαρτημένοι από τις διαθέσεις του κάθε Σουλτάνου.

1. **Ποιός ο ρόλος των κοινοτικών αρχόντων στην πολιτική ηγεσία;**

Οι κοινοτικοί άρχοντες της εποχής, που ήταν γνωστοί και ως επίτροποι, δημογέροντες, προεστοί και κοτζαμπάσηδες είχαν μεγάλη εξουσία. Αποτελούσαν την τοπική ηγεσία κάθε χωριού, που οι Τούρκοι αναγκάστηκαν να σεβαστούν, επειδή οι ίδιοι δεν είχαν κατάλληλα οργανωμένου διοικητικό μηχανισμό, ώστε να ξέρουν πόσος φόρος αναλογούσε σε κάθε κάτοικο.

1. **Ποιά καθήκοντα είχαν οι προεστοί ή δημογέροντες;**

Εεκείνη την περίοδο, οι προεστοί ή δημογέροντες σε άλλα μέρη προέρχονταν από ισχυρές οικογένειες, ενώ σε κάποια άλλα εκλέγονταν. Συγκέντρωναν τους φόρους από τους χριστιανούς και τους παρέδιδαν στην τουρκική εξουσία. Με το πέρασμα του χρόνου αρκετοί άρχοντες απέκτησαν μεγάλη περιουσία και πολιτική δύναμη.